Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 84/12/8803	Košice II, 1.2.2012
EEČ : 2-64-8-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Košice II
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
v Košiciach na ul. Toryskej v OD Kaufland - OC Galéria dňa 31.1.2012 v čase o 9.45 hod. odcudzil tovar a to 1 ks krému zn. „Loreal Nutri Gold, 1k tresky v kelímku a 1ks tyčiniek zn. „Banzai v celkovej hodnote 12,13,- € a to tak, že si tento tovar vložil do vrecka bundy, ktorú mal na sebe a následne prešiel bez zaplatenia cez pokladničnú zónu, čím spol. XXXXX so sídlom XXXXX, XXXXX spôsobil škodu vo výške 12,13,- €, napriek tomu, že bol za priestupok proti majetku v blokovom konaní postihnutý Obvodným úradom v Košiciach sp. zn. XXXXX, ktoré nadobudlo právoplatnosť dňa 6.9.2012.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajta Okresného riaditeľstva PZ, Obvodného úradu XXXXX - Západ sp. zn. ORP-388/ZA-KE-2012 zo dňa 31.1.2012 bolo začaté trestné stíhanie a súčasne vznesené obvinenie XXXXX pre prečin krádeže podľa § 212 ods. 2 písm. f) Trestného zákona na tom skutkovom základe, ako je to uvedené vo výrokovej časti tohto rozhodnutia.

	V priebehu vyšetrovania boli k veci vypočutý obvinený, splnomocnenec poškodenej strany, svedok a vo veci boli zabezpečené listinné dôkazy.

Obvinený sa ku spáchaniu skutku v plnom rozsahu priznal a svoje konanie oľutovala. Zo spáchania skutku je obvinený usvedčovaný výpoveďou svedka, pracovníka SBS, ktorý ho pri krádeži tovaru v predajni pristihol. Odcudzený tovar bol zástupcovi poškodenej strany vrátený.

	Obvinený po poučení v zmysle § 216 Trestného poriadku dal súhlas na podmienečné zastavenie trestného stíhania pri svojom výsluchu konanom dňa 31.1.2012 .

Ako vyplýva z odpisu z registra trestov obvinený nebol doposiaľ súdne trestaný. Lustráciou bolo súčasne zistené, že voči obvinenému sa nevedú iné trestné stíhania.

	S poukazom na uvedené skutočnosti, keďže horná hranica predmetného trestného činu neprevyšuje 5 rokov, obvinený dal výslovný súhlas na podmienečné zastavenie trestného stíhania, k trestnému činu sa priznal a jeho spáchanie oľutoval a vzhľadom na osobu obvineného s prihliadnutím na jeho doterajší život a na okolnosti prípadu, možno rozhodnutie o podmienečnom zastavení trestného stíhania považovať za dostačujúce a dôvodné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Reday
prokurátor